|  |  |  |  |
| --- | --- | --- | --- |
| |  |  |  | | --- | --- | --- | | *Specifikation af serviceinterface for Person(Part)*  Denne standard kan frit anvendes af alle. Citeres der fra standarden i andre publikationer til offentligheden, skal der angives korrekt kildehenvisning.  Standarden er udarbejdet af en arbejdsgruppe under OIO-udvalget for sags- og dokumentområdet.  Kontaktperson for OIO-udvalget:  Carsten Ramsdahl Rohde  E-mail: [carr@itst.dk](mailto:carr@itst.dk).  Direkte telefon: +45 3337 9273 |  | Udgivet af:    Telefon: +45  Fax: +45  Publikationen kan hentes  på IT- & Telestyrelsens  hjemmeside: |   > |

|  |
| --- |
| Udkast |
| OIO-udvalget for sags- og dokumentområdet |

>

Indhold >

1. Indledning 5
   1. Forord 5
   2. Formål med forretningsservice for Person(Part) 5
   3. Formål med Serviceinterface Person 7
   4. Begrebsliste 8
2. Serviceinterface Person 9
3. Person 11
   1. Attributter: 11
   2. Tilstande 12
   3. Relationer 13
   4. Operationer 15
4. Adresse 16
   1. Attributter: 16
5. Kontaktkanal 18
   1. Attributter: 18

# Indledning

## Forord

Standarden ”*Generelle egenskaber for serviceinterfaces på sags- og dokumentområdet*” indeholder en beskrivelse af de generelle egenskaber, som denne og de øvrige standarder under OIO-udvalget for sags- og dokumentområdet bygger på:

* Baggrund for standardiseringsarbejdet under OIO-udvalget for sags- og dokumentområdet
* Tilblivelsesproces omkring standarderne
* Målgruppe
* Referencer
* Kontekst og afgrænsning
* Generelle egenskaber (Fælles egenskaber for attributter, tilstande, relationer og operationer). De fælles egenskaber er fx Registreringstid og Virkningstid (også kaldet de bi-temporale egenskaber) samt at et objekt har et UUID

De generelle egenskaber udgør fundamentet, som de enkelte standarder bygger på. Dette dokument fungerer således som fælles referenceramme for alle standarderne under OIO-udvalget for sag og dokument. Dokumentet anbefales derfor læst af både myndigheder, rådgivere og leverandører.

## Formål med forretningsservice for Person(Part)

Nærværende dokument er en beskrivelse af en dataservice om personer. Disse personer kan eventuelt optræde som parter i offentlig dansk forvaltning.

I Danmark bliver alle borgere tildelt et personnummer i CPR, og der knyttes hertil i CPR-registret en række oplysninger, der karakteriserer denne borger på tværs af alle de forretninger, denne borger vil have med det offentlige livet igennem. Det er oplysninger som navne, bopælsadresse, civilstand, slægtskab, ud- og indrejse, forsvinding og genfinding, tilknytning til kommune, m.fl.[[1]](#footnote-1)

Et udsnit af disse oplysninger skal være til stede i en høj kvalitet ved enhver forretning, en borger har med det offentlige. Den sædvanlige term for disse data er stamdata om personen. Den nødvendige kvalitet leveres af CPR-kontoret under Indenrigs og Sundhedsministeriet, der via personregistrering gennem Kirkeministeriet og sygehusene og gennem folkeregisterregistrering i kommunerne opretter og vedligeholder CPR oplysningerne.

I mange år har det været muligt at abonnere på en maskinel overførsel af de oplysninger, en given forvaltning har brug for til et lokalt system hos forvaltningen. Denne har været tilgængelig med månedlige, ugentlige eller natlige opdateringer alt efter behov fra 70’erne frem til i dag. Senest er realtidsopdateringer kommet til i 2006.

I takt med at sagsbehandlere og andre medarbejdere i kommuner, amter og statsinstitutioner gennem tiden har fået digitale redskaber til at støtte deres arbejde, så har der naturligvis til disse været stillet krav om at applikationens stamdata valideres mod CPR. Dette er realiseret enten ved ændringsudtræk fra CPR direkte til den enkelte applikation, eller gennem at oprette en lokal CPR-kopi, som applikationerne så validerer op imod.

Uanset ad hvilken vej valideringen sker, så har denne udvikling medført, at det enkelte it-system bygger en opdateringsfunktion ud fra sine forudsætninger og med den datastruktur, der nu passer heri. Resultatet er, at f.eks. en kommunes it-afdeling typisk står med 20-30 lidt forskellige opdateringskørsler, som drives af forskellige leverandører. Erfaringen hermed viser at dette trækker mange ressourcer:

* Der skabes en tæt 1-1 binding mellem fagsystem og persondatasnitflade med den konsekvens, at der skal foretages justeringer til potentielt flere fagsystemer, når en persondatasnitflade opdateres eller udskiftes.
* Det er erfaringsmæssigt en udfordring for leverandørerne at implementere en stabil opdateringslogik, herunder tolke indholdet af persondatasnitfladen korrekt.
* Der skal holdes øje med at opdateringsjob afvikles uden fejl. Ofte indgår opdateringsjobs i en fast kæde (dvs. et vellykket job A’s afvikling er en forudsætning for job B, som er en forudsætning for job C osv.). Alt i alt udfordringer til planlægning, konfiguration, vedligehold og overvågning af mange jobs, som en it-funktion kan have svært ved at kunne gennemskue og håndtere.
* Når det alligevel går galt, så er ansvarsplaceringen mellem fagsystem, myndighedens it-funktion og snitfladeleverandøren uklar. Fejltyperne er mange. F.eks. jobs der fejler, forkert eller uventet dataindhold, ikke styrede programopdateringer mv.

Endelig er alle opdateringer baseret på, at serviceaftageren henter opdateringer hos serviceudbyderen med en fast frekvens (pull). Så længe behovet for oplysningernes aktualitet er en uge eller 24 timer fungerer dette fint. Men der er i stigende grad behov for bedre aktualitet helt op til realtime. Her bliver pull opdateringer kostbare for den serviceudbyder, der har mange kunder på de samme services. Et rationelt alternativ er at serviceudbyderen gennem et abonnementsystem udbyder hændelser til serviceaftager om den enkelte person, når opdateringer i oplysninger om én person finder sted (push).

Et antal personer, som ikke er borgere eller som blot ikke har et personnummer, indgår også som parter i sagsbehandling. Det kan være færøske borgere, fra danske mindretal syd for grænsen, grænsegængere, flygtninge, asylsøgere, visum-ansøgere m.fl. Denne interface-specifikation omfatter også stamdata for disse personer. Data om disse personer kan ikke indhentes fra CPR. Integrationsministeriet arbejder på et register over personer som bør kunne tilgås fra denne standard.

*Med det formål at nedbringe omkostningerne til vedligeholdelse af CPR-oplysninger, så opfylder Person(Part) behovet for*

1. *En fællesoffentlig obligatorisk anvendelse af OIOXML for personers stamdata*
2. *At denne standard er konstrueret, så den kan muliggøre udstedelse af hændelser om begivenheder i stamdatas udvikling, som er vigtige for kvalitet i og effektivisering af forvaltningen*

Udviklingen gennem de sidste 15 år har gjort internet, mobiltelefoner og geografisk stedbestemmelse til en naturlig del af en borgers hverdag. Alle disse spiller i dag en vigtig rolle i forvaltningen gennem anvendelse af email, SMS og geografisk orienterede analyser, hvor fagorienterede data om personer via deres adresse kan knyttes til et geografisk punkt.

Dermed er de nødvendige tværgående personstamdata for forvaltninger blevet udvidet med oplysninger, der ikke er til stede i CPR, kontaktkanaler (som email-adresse og mobilnummer) og Adressepunkt. Kontaktkanaler opdateres og vedligeholdes nu lokalt i mange forskellige applikationer, mens den sidste kvalitetssikres af KMS under Miljøministeriet, og holdes opdateret af kommunerne gennem BBR registret.

Når man ser bort fra adressepunkt, er der imidlertid ikke nogen formel kvalitetssikring af de nye stamoplysninger, men det er op til indehaveren egen tilskyndelse at vedligeholde dem. Dertil opgives disse oplysninger ofte i en helt konkret sammenhæng, og er ikke tænkt til en generel anvendelse i andre sammenhænge. Endelig udvikles de mulige kommunikationskanaler hastigt i antal og formater. Derfor understøtter Person(Part) det forretningsmæssige behov for at have mulighed for at kommunikere en kontaktkanal og den kontekst, den er begrænset til.

*Med det formål at kunne udbyde nye stamoplysninger, der er relevante for forvaltningen, er der behov for at standarden indeholder data, der kan oplyse om kontaktkanaler og de kontekster, de er begrænset til.*

## 

## Formål med Serviceinterface Person

Formålet med Serviceinterface Person er, at definere attributter, tilstande, relationer og operationer baseret på de generelle egenskaber for sag og dokument, således at serviceinterfacet kan opfylde de forretningsmæssige behov beskrevet ovenfor.

Målene, der skal udløse den forretningsmæssige nytteværdi, er bl.a.

* At CPR kan tilbyde dette serviceinterface i relation til Person og dennes bopælsadresse
* At hvis forretningsmodellerne for CPR stadig gør det rationelt for offentlige organisationer at vedligeholde en kopi af persondata, eller at performancekrav nødvendiggør denne løsning, at disse lokale kopier da tilgås alene gennem Person(Part) serviceinterfacet
* At alle myndigheder, der administrerer personer uden dansk personnummer, kan udbyde og aftage stamoplysninger gennem dette interface
* At alle serviceaftagere, f.eks. fagsystemer, tilgår personoplysninger gennem dette interface
* At der indarbejdes tilstande, der giver mulighed for hændelsesbeskeder, der er centrale for mange forvaltningsprocesser

Hermed understreges det klart, at standarden definerer et serviceinterface, som kan bruges af alle applikationer i en organisation, og at serviceinterfaces kan monteres oven på eksisterende applikationer, der i dag indeholder alle, eller kan bringes til at indeholde alle de oplysninger, som specificeres i denne standard.

I specifikationen er der taget udgangspunkt i det arbejde, der allerede er udført på området. Specielt:

* At CPR-kontoret i 2009 har igangsat en modernisering af CPR datas opbygning og servicestruktur, som vil betyde at alle CPR-data, der efterspørges vil blive tilgængelige gennem OIOXML og webservices i løbet af 2010 og 2011.
* At adresser og adressepunkter er tilgængelige gennem de Officielle Standard Adresser og Koordinater (OSAK) hos OIS, der er baseret på BBR, ESR, KKR og CPRs vejregister og UTM koordinater[[2]](#footnote-2)

## Begrebsliste

I det følgende beskrives de begreber, der er anvendt i specifikation vedrørende Person.

|  |  |
| --- | --- |
| **Begreb** | **Forklaring** |
| Adresse | En adresse er vejnavne, husnumre, etage- og dørbetegnelser mv. således som de forefindes i BBR, CPR og CVR registrene og er defineret i OIOXMLs adresseguide, tilføjet et adressepunkt som defineret af OIOXMLs dokumentationsguide for adressepunkt. Adresse indgår som attribut i Person. |
| Aktør | Den medarbejder, organisatorisk enhed eller det it-system, der udfører en given aktivitet eller den person, som har ansvaret for sagen (det er den organisatoriske enhed, der har det formelle ansvar). Begrebet kommer fra standarden for Organisation. |
| Part | Er en person, virksomhed, organisationsaktør eller adresse, som er tilknyttet sagen |
| Person | En person er en borger, typisk identificeret gennem sit personnummer eller sit nationale erstatningspersonnummer. En person behøver dog ikke at være opført i CPR ved registeringen af personen (hvilket fx er tilfældet for færinger og visum-ansøgere) men kan i nogle tilfælde senere få tildelt et personnummer. |

Tabel Begrebsliste

# Serviceinterface Person

Part er i Referencearkitektur for sags- og dokumentområdet defineret som en person, virksomhed, organisationsaktør eller adresse, som en sag vedrører. Denne standard omhandler en Person som specialisering af Part.

Personer kan ofte, men ikke altid, identificeres via et personnummer.

Part defineres som en abstrakt klasse, der specialiseres i klassen Person og Aktør. En abstrakt klasse agerer som samlende begreb for en række klasser, men kaldes abstrakt når der ikke må findes nogen objekter af denne type som ikke samtidigt er en af underklasserne. En Part må således kun eksistere, når den har formen Person eller Aktør inden for denne standard.

Vær opmærksom på, at serviceinterfacet for Organisation definerer aktører, i betydningen af at være dem, der er sagsbehandlende. Heriblandt f.eks. OrganisatoriskFunktion og Bruger. Alle aktørtyper har en relation til Person og kan ad den vej se oplysningerne i Person.

C:\Documents and Settings\Administrator\Desktop\Image2.EMF

Her beskrives klasserne til person-attributter kort:

**PersonEgenskaber** indeholder de generiske attributter ved en person, uanset om data stammer fra CPR eller fra andre kilder.

**UdenlandskBorgerData** indeholder data om udenlandsk borger, når denne ikke er identificeret ved et personnummer.

**CprData:** For personer, der er borgere i Danmark, findes et antal attributter, der autoritativt vedligeholdes i CPR. De er tilgængelige i denne klasse.

**UkendtBorgerData** indeholder data om personer som af forskellige årsager har fået tildelt et erstatnings-personnummer.

Serviceinterface Person udveksler følgende forretningsobjekter:

| Beskrivelse | Specialiserer | Betegnelse |
| --- | --- | --- |
| En person er en borger, typisk identificeret gennem sit personnummer eller sit nationale erstatningspersonnummer. En person behøver dog ikke at være opført i CPR ved registreringen af personen (hvilket fx er tilfældet for færinger og visum-ansøgere) men kan i nogle tilfælde senere få tildelt et personnummer. | Part | Person |

Tabel

# Person

En person kan identificeres i varierende grad, alt efter om vedkommende har et personnummer, er udlænding eller skal behandles af en myndighed uden at vedkommendes identitet er klarlagt. Det kunne være under hospitalsindlæggelse uden vedkommende er i stand til at opgive sit personnummer eller som arrestant uden villighed til at opgive sit personnummer.

Dette stiller krav til en fleksibilitet i hvilke data, der kan udveksles om personen. Kun hvis personen er identificeret vis sit personnummer kan CPR bidrage med autoritative oplysninger. I andre tilfælde kan Integrationsministeriet bidrage med autoritative oplysninger uden at CPR kender vedkommende.

Derfor er Person kombineret af en klasse med oplysninger, som oftest må formodes at kunne tilvejebringes, evt. udledt fra den af de underliggende autoritative kilder, suppleret af data fra en af flere mulige klasser.

En given Person vil på et givet virknings-tidspunkt kun indeholde data fra én af de følgende klasser *UdenlandskBorgerData, UkendtBorgerData, CPRdata*. Når en person eksempelvis går fra at være kendt under et erstatnings-personnummer til at være kendt under sit egentlige personnummer, vil det resultere i en ny registrering i klassen CprData til erstatning for den tidligere registrering i klassen UkendtBorger.

## Attributter[[3]](#footnote-3):

*Fra klassen PersonEgenskaber:*

| Beskrivelse | Værdisæt | Obl. | Betegnelse |
| --- | --- | --- | --- |
| Personens navn | Tekst | Nej | navn |
| Personens køn | Køn | Nej | køn |
| Fødselsdato for personen | Dato | Nej | fødselsDato |
| Kontaktkanal: En angivelse af den eller de kontakt-kanaler (fx som telefonummer eller email-adresse) som en person kan kontaktes gennem. Denne information overføres ikke fra CPR-registeret, men kan overføres når personen udveksles fx mellem fagsystemer. Hver kontaktkanal ledsages af et kontekst-felt, som beskriver forhold om brugen af kontaktkanalen | KontaktKanal | Nej | kontaktKanal |
| Adresser som personen kontaktes på. Det kan fx være sommerhusadresse eller adresse på en partner | Adresse | Nej | andreAdresser |

*Fra klassen UdenlandskBorgerData*

<her afventer vi en eventuel dialog med Integrationsministeriet for yderligere information>

| Beskrivelse | Værdisæt | Obl. | Betegnelse |
| --- | --- | --- | --- |
| Opholdstilladelse |  |  |  |
| Udlændingenummer |  |  |  |
| Statsborgerskaber |  |  |  |

*Fra klassen UkendtBorger*

| Beskrivelse | Værdisæt | Obl. | Betegnelse |
| --- | --- | --- | --- |
| Erstatnings-personnummer, som tildeles personer, som skal sagsbehandles, men hvor det egentlige personnummer ikke kendes eller der er tale om en udenlandsk borger |  | Ja | erstatningsPersonnummer |

*Fra klassen CprData*

| Beskrivelse | Værdisæt | Obl. | Betegnelse |
| --- | --- | --- | --- |
| Fornavn: En persons fornavn(e) | Tekst | Ja | PersonGivenName |
| Mellemnavne | Tekst | Nej | PersonMiddleName |
| Efternavn(e) | Tekst | Ja | PersonSurnameName |
| Kaldenavn: Til angivelse af et andet navn end personens officielt registrerede navn. | Tekst | Nej | PersonShortName |
| Adresseringsnavn: Et, evt. forkortet, navn til brug for adresse-angivelse på labels og i rudekuverter | Tekst | Nej | AddresseeName |
| Navne- og adressebeskyttelse | Ja/Nej | Nej | PersonInformation­ProctectionIndicator |
| Fødselsdatousikkerhed: Angiver at fødselsdatoen  er usikker, hvilket vil sige, at det ikke har været muligt af verificere datoens korrekthed. | Ja/Nej | Nej | BirthDateUncertainty-  Indicator |
| Køn | mand  kvinde  ukendt | Ja | PersonGenderCode |
| Personnummer: En persons personnummer i henhold til bekendtgørelse af lov om Det Centrale Personregister, jf. lov nr. 426 af 31. maj 2000, med de ændringer, der følger af § 16 i lov nr. 409 af 6. juni 2002, lov nr. 379 af 28. maj 2003 og lov nr. 68 af 4. februar 2004. | Se OIOXML | Ja | personNummer |
| Personnummerets status | gyldig/ugyldig | Ja | personNummerStatus |
| Statsborgerskab. Det land en person har statsborgerskab.. I tilfælde af dobbelt statsborgerret bliver der registreret den foretrukne statsborgerret. I CPR er der altid kun én statsborgerret registreret, men med historik, hvis en sådan eksisterer. Såfremt dansk statsborgerret er den ene mulighed, vil det altid være dansk statsborgerret, der er registreret – pga. udsendelse af valgkort etc. | Landeidentifikations kode - 2 eller 3 karakterer eller 3 cifre - som beskrevet i ISO 3166 standarden eller 4 cifre som beskrevet i MyndighedsKode fra Det Centrale Personregister. Ex. 'DK', 'DNK', '208' er koderne for Danmark i ISO 3166 standarden og '5100' er koden for Danmark i MyndighedsKode fra Det Centrale Personregister | Nej | PersonNationalityCode |
| Personens folkeregisteradresse. | Adresse | Nej | folkeregisterAdresse |

Tabel

## Tilstande

Person har følgende tilstande[[4]](#footnote-4):

| Beskrivelse | Værdisæt | Betegnelse |
| --- | --- | --- |
| Personens civilstand | ugift  gift  skilt  enke  registreretPartner  ophævetPartnerskab  længstlevende | PersonCivilStatus |
| Angivelse af om personen er i live eller død. Hertil kommer forsvundet, der angiver at personens livsstatus er ukendt. Prænatal angiver at personen endnu ikke er født. | prænatal  født  forsvundet  død | LivStatus |

Tabel

**PersonCivilStatus:**

Tilstandsskift for Civilstand(PersonCivilStatus) er illustreret nedenfor. Vær opmærksom på, at CPR-kontoret kan tilbageføre tilstandsændringer i tilfælde af fejl. Et system, der abonnerer på tilstandsskift, skal altså kunne godtage disse tilbageføringer som valide tilstandsskift.

|  |  |  |  |  |  |  |  |
| --- | --- | --- | --- | --- | --- | --- | --- |
| Til  Fra | ugift | gift | skilt | enke | registreret­Partner | ophævetPartnerskab | længstlevende |
| Ugift |  | X |  |  | X |  |  |
| Gift |  |  | X | X |  |  |  |
| Skilt |  | X |  |  | X |  |  |
| Enke |  | X |  |  | X |  |  |
| registreretPartner |  |  |  |  |  | X | X |
| ophævetPartnerskab |  | X |  |  | X |  |  |
| længstlevende |  | X |  |  | X |  |  |

Tabel

**LivStatus**

Tilstandsskift for LivStatus er illustreret nedenfor. Vær opmærksom på, at CPR-kontoret kan tilbageføre tilstandsændringer i tilfælde af fejl. Et system, der abonnerer på tilstandsskift, skal altså kunne godtage disse tilbageføringer som valide tilstandsskift.

|  |  |  |  |  |
| --- | --- | --- | --- | --- |
| Til  Fra | prænatal | født | forsvundet | Død |
| Prænatal |  | X | X | X |
| Født |  |  | X | X |
| forsvundet |  | X |  | X |
| Død |  |  |  |  |

Tabel

En bemærkning til tilstanden **Prænatal**: Den kan benyttes hvis der er behov for at udveksle information om et endnu ufødt barn, der dermed ikke har fået et personnummer.

Relationer

Person har følgende relationer[[5]](#footnote-5):

| Beskrivelse | Objekttype | Kardinalitet | Betegnelse |
| --- | --- | --- | --- |
| En person har relation til personer, som er denne persons fader eller moder[[6]](#footnote-6) | Person | 0..2 | Forælder |
| En person har relation til personer, som er denne persons børn | Person | 0..n | Børn |
| En person har relation til personer, som er denne persons ægtefælle | Person | 0..n | Ægtefælle |
| Kontaktkanal: En angivelse af den eller de kontakt-kanaler (fx som telefonummer eller email-adresse) som en person kan kontaktes gennem. Denne information overføres ikke fra CPR-registeret, men kan overføres når personen udveksles fx mellem fagsystemer. Hver kontaktkanal ledsages af et kontekst-felt, som beskriver forhold om brugen af kontaktkanalen. | KontaktKanal | 0..n | KontaktKanal |
| Dette personobjekt kan være en erstatning for et eller flere andre personobjekter. Hvis der fx har været oprettet dublerede personobjekter vil disse skulle konsolideres, men dog på en måde så dubletterne kan genfindes | FlerPersonRelation | 0..n | erstatningFor |
| Dette personobjekt kan være blevet erstattet af et andet personobjekt. Hvis der fx har været oprettet dublerede personobjekter, vil disse skulle konsolideres uden at dubletten slettes. I givet fald vil dubletten blive forsynet med en reference til det personobjekt, det er blevet erstattet af, og herefter passiveret. | PersonRelation | 0..1 | erstattetAf |

Tabel

## 

## Operationer

Person anvender nedenstående standardoperationer, som er beskrevet i dokumentet ”*Generelle egenskaber for serviceinterfaces på sags- og dokumentområdet”.* Kald af disse services skal naturligvis underlægges en rettighedsstyring, nogle eksempler er forklaret i dokumentet.

| Beskrivelse | Input | Output | Parametre | Betegnelse |
| --- | --- | --- | --- | --- |
| Opretter et objekt af typen Person | PersonOpret | Person  Standardretur |  | Opret |
| Importerer et objekt af typen Person | PersonImport | Person  Standardretur |  | Importer |
| Finder og returnerer objektet Person (altid seneste registrering) | PersonLæs | Person  Standardretur | VirkTid | Læs |
| Retter objektet Person (altid seneste registrering) | PersonRet | Person  Standardretur |  | Ret |
| Sletter (logisk) objektet Person (altid seneste registrering) | PersonSlet | Person  Standardretur |  | Slet |
| Passiverer objektet Person (altid seneste registrering) | PersonPassiver | Person  Standardretur |  | Passiver |
| Finder og returnerer flere objekter af typen Person, der modsvarer søgekriterier inkl. parametre. | Søgekriterie | IDListe  Standardretur | VirkTid  RegTid | Søg |
| Finder og returnerer flere objekter af typen Person, der modsvarer IDListe og parametre. | IDListe | PersonListe  Standardretur | VirkTid  RegTid | List |

Tabel 7

PersonOpret, PersonImport, PersonRet er en meddelelsesstruktur med oplysninger om objektet, dets attributter, tilstande og relationer.

PersonOpret, PersonRet, PersonSlet og PersonPassiver vil som udgangspunkt ikke være tilgængelige som operationer mod de autoritative registre som fx CPR. Et decentralt register eller et fagsystem vil ofte implementere PersonRet når f.eks. kontaktkanaler opdateres.

PersonLæs er en meddelelsesstruktur med objektet i sin helhed i seneste

registrering.

PersonID er en meddelelsesstruktur med identifikation af objektet.

Søgekriterie er en struktur med forskellige værdier til udsøgning af

objekter.

IDListe er en liste af objektidentifikationer.

StandardRetur er en meddelelsesstruktur med information om hvordan operationen er gennemført, advarsler og fejlmeddelelser. StandardRetur er fælles for alle objekter.

# Adresse

Klassen Adresse benyttes til at udveksle oplysninger om adresser, som eksempelvis folkeregisteradresse.

Adresse er en abstrakt klasse, der specialiseres i klasserne Adressedanmark, AdresseGrønland og AdresseVerden. En abstrakt klasse agerer som samlende begreb for en række klasser, men kaldes abstrakt når der ikke må findes nogen objekter af denne type, som ikke samtidigt er en af underklasserne.

## 

## Attributter[[7]](#footnote-7):

*Fælles attributter for alla klasser af typen Adresse:*

| Beskrivelse | Værdisæt | Obl. | Betegnelse |
| --- | --- | --- | --- |
| Note | Tekst | Nej | note |
| Ukendt adresse | ja/nej | Ja | ukendtAdresse |

*Attributter specifikke for klassen AdresseDanmark:*

| Beskrivelse | Værdisæt | Obl. | Betegnelse |
| --- | --- | --- | --- |
| Dansk adresse | Se OIOXML | Ja | AddressComplete |
| Adressepunkt | Se OIOXML | Nej | adressePunkt |
| Speciel vejkode (9900 - 9999) i dansk folkeregister |  |  |  |

*Attributter specifikke for klassen AdresseGrønland:*

| Beskrivelse | Værdisæt | Obl. | Betegnelse |
| --- | --- | --- | --- |
| Grønlandsk adresse | Se OIOXML | Ja | AddressCompleteGreenland |
| Speciel vejkode (9900 - 9999) i grønlandsk folkeregister |  |  |  |

*Attributter specifikke for klassen AdresseVerden:*

| Beskrivelse | Værdisæt | Obl. | Betegnelse |
| --- | --- | --- | --- |
| Udenlandsk adresse | Se OIOXML | Ja | ForeignAddressStructure |

# Kontaktkanal

En kontaktkanal angiver en mulighed for at kontakte personen, som har en anden karakter end for eksempel folkeregisteradressen. Kontaktkanal kan eksempelvis anvendes til at angive mobilnummer eller firmatelefon som træffekanal for forældre til institutionsbørn. Kontaktkanalerne er af karakter mere uformelle og mere kontekst-afhængige end de autoritative kontaktkanaler. Derfor er der mulighed for at tilknytte en note om fx ”træffes bedst på dette nummer mellem 9 og 16” eller at formidle, at kanalen kun må benyttes under særlige hensyn via angivelse af begrænseAnvendelse. Syntaksen understøtter en implementering, som ikke viser kontaktkanalen før beskeden i "begrænset anvendelse" er blevet læst.

Kontaktkanel er en abstrakt klasse, der specialiseres i klasserne Mail, Telefon og AndenKontaktKanal. En abstrakt klasse agerer som samlende begreb for en række klasser, men kaldes abstrakt når der ikke må findes nogen objekter af denne type, som ikke samtidigt er en af underklasserne.



## Attributter[[8]](#footnote-8):

*Fælles attributter for alla kontaktkanal-klasser:*

| Beskrivelse | Værdisæt | Obl. | Betegnelse |
| --- | --- | --- | --- |
| Note af generel karakter for kanalen, fx træffetid | Tekst | Nej | note |
| Begrænset anvendelse: Kontaktkanalen må kun bruges under særlige hensyn – teksten angiver hvornår | Tekst | Nej | begrænsetAnvendelse |

*Attributter specifikke for klassen Mail:*

| Beskrivelse | Værdisæt | Obl. | Betegnelse |
| --- | --- | --- | --- |
| E-mail adresse | Tekst | Ja | mailAdresse |

*Attributter specifikke for klassen Telefon:*

| Beskrivelse | Værdisæt | Obl. | Betegnelse |
| --- | --- | --- | --- |
| Telefonnummer | Tekst | Ja | telefonNummer |

*Attributter specifikke for klassen AndenKontaktkanal:*

| Beskrivelse | Værdisæt | Obl. | Betegnelse |
| --- | --- | --- | --- |
| Beskrivelse af en anden kontaktkanal, fx en Skype-adresse | Tekst | Ja | note |

1. For en fuldstændig liste, se CPRs udtræksvejledning for offentlige brugere: [Udtræksvejledning for offentlige brugere (http://www.cpr.dk/cpr\_artikler/Files/Fil1/4270.pdf)](http://www.cpr.dk/cpr_artikler/Files/Fil1/4270.pdf) [↑](#footnote-ref-1)
2. **OSAK** står for Officielle Standardadresser og Koordinater. OSAK er ikke et basisregister, men et særligt datasæt som kun findes på OIS, og som indeholder foreningsmængden af de adresser som findes i Bygnings- og Boligregisteret (BBR) og krydsreferencesystemet (KRR). Adresserne i OSAK består således præcis af de adresser som kommunerne har registreret i BBR eller KRR. [↑](#footnote-ref-2)
3. De generelle egenskaber bevirker at attributterne samlet har ’virkning’ og dermed kan skifte over tid. UUID og objekttype kan dog ikke ændres og har således heller ikke virknings-registreringer knyttet til sig. [↑](#footnote-ref-3)
4. Tilstands generelle egenskaber bevirker at tilstande er ’gældende fra’ tidspunkt. [↑](#footnote-ref-4)
5. Relationers generelle egenskaber bevirker at de har ’virkning’ og dermed kan skifte over tid. [↑](#footnote-ref-5)
6. Ingen historik er tilgængelig for denne relation [↑](#footnote-ref-6)
7. De generelle egenskaber bevirker at attributterne samlet har ’virkning’ og dermed kan skifte over tid. UUID og objekttype kan dog ikke ændres og har således heller ikke virknings-registreringer knyttet til sig. [↑](#footnote-ref-7)
8. De generelle egenskaber bevirker at attributterne samlet har ’virkning’ og dermed kan skifte over tid. UUID og objekttype kan dog ikke ændres og har således heller ikke virknings-registreringer knyttet til sig. [↑](#footnote-ref-8)